ઈન્ડિયા બેંકિંગ કૉન્ક્લેવ 2018ના મુખ્ય સલાહકાર અને અર્થશાસ્ત્રી ગોપાલ કૃષ્ણ અગ્રવાલે વન ઈન્ડિયા સાથેની વાત કરી હતી. જેમાં તેમણે જણાવ્યું કે, 'હકીકતમાં આધાર એકલવાયી ઓળખાણ બની રહી છે. પહેલાની વાત કરીએ જ્યારે કંપનીના 200થી વધુ બેંક ખાતાં રહેતાં હતાં. આ બધું હજુ પણ થઈ રહ્યું છે. કોઈ વ્યક્તિ જ નહીં પણ કોર્પોરેટ પણ એકથી વધુ બેંકોમાં વિવિધ બેંક ખાતા રાખતા હતા અને તમામ અકાઉન્ટમાં અલગ-અલગ ઓળખાણ અને સરનામું આપવામાં આવતું હતું. આ બેંક ખાતાં એક બીજા સાથે લિંક ન હતાં. માટે એક ખાતાંમાંથી બીજા ખાતાંમાં પૈસાની હેરાફેરી થઈ રહી હતી. એક રીતે કાળાનાણાને રોક ટોક વિના પ્રોત્સાહન આપવાનું કામ થઈ રહ્યું હતું. પરંતુ વર્તમાન સરકારે જ્યારથી બેંક ખાતાને આધાર સાથે જોડવાનું શરૂ કર્યું ત્યારથી એકથી વધુ બેંક અકાઉન્ટ ખોલવાં અશક્ય થઈ ગયું છે.'